**Chilen maanjäristys** tapahtui 27. helmikuuta 2010 Chilen keskiosissa Maulen alueella, ja se oli voimakkuudeltaan 8,8 momenttimagnitudiasteikolla. Aamuyöllä kello 3.34 (UTC−3) 10–30 sekuntia kestäneen järistyksen keskus oli 23 kilometrin syvyydessä ja 90 kilometrin päässä maan toiseksi suurimmasta kaupungista Concepciónista. Alueella raportoitiin myös jälkijäristyksiä, joista voimakkain oli 6,9 momenttimagnitudia. Jälkijäristyksia oli aina 3 000 kilometrin päässä São Paulossa Brasiliassa asti  Tsunamivaroitus annettiin 53 Tyynenmeren maahan.

Presidentti vaihtui Chilessä 11. maaliskuuta 2010, kun Sebastián Piñera astui virkaan Michelle Bacheletin tilalle.

Vaikutuksia
-----------

Maanjäristyksessä kuolleiden määrän ilmoitettiin ensin olevan huomattavasti korkeampi. 2. maaliskuuta 2010 uutisoitiin, että maanjäristyksessä kuoli lähes 800 ihmistä. 7. huhtikuuta kuolleita laskettiin olevan 486 ja lisäksi 79 kadonnutta. 

Maanjäristyksen tuhoja Concepciónin keskustassa.
Maanjäristyksen tuhoja pääkaupungissa Santiagossa.
Maanjäristys vaurioitti ainakin 500 000 rakennusta. Rakennusten joukossa olivat muun muassa Santiago de Chilen lentokenttä, joka suljettiin vaurioiden vuoksi väliaikaisesti ja vankila, josta pakeni yli 200 vankia vankilan seinän sorruttua. Erityisesti Concepciónissa ja rannikon kalastajakylissä tuhot olivat merkittävät. Myös Santiago de Chilen historiallinen keskusta kärsi pahoja vaurioita. Chile, maailman suurin kuparintuottaja, joutui katkaisemaan tuotannon monilla merkittävillä kuparkaivoksella.

Järistyksen jälkeen Concepciónissa ja muualla Maulen alueella ryösteltiin ja poltettiin ruokakauppoja. Hallitus määräsi alueelle öisen ulkonaliikkumiskiellon ja noin 10 000 sotilasta rauhoittamaan tilannetta. Yksi ihminen menehtyi poliisin ja väkijoukon yhteenotoissa. Presidentti Bachelet totesi, että Concepción "ei ole enää hallinnassa".

Suomen Santiagon-lähetystö alkoi järistyksen tapahduttua selvittämään maassa olevien suomalaisten tilannetta. Ulkoministeriö arvioi maassa olleen noin 200 suomalaista, joista suurimpaan osaan saatiin yhteys ensimmäisenä päivänä onnettomuudesta. Ulkoministeriön tietoon ei ole tullut luokkaantuneista suomalaisista. Lisäksi Ulkoministeriö selvitti Pääsiäissaarilla ja Havaijilla olleiden suomalaisten tilannetta.

Tsunami
-------

 Maat, joihin annettiin tsunamivaroitus.
 Tsunamin aiheuttamaa tuhoa San Antoniossa.
Etelä-Amerikan mantereen edustalla, Tyynenmeren pohjan alla tapahtunut järistys aiheutti myös tsunamin, jonka korkeudeksi merenpinnan mittausasemilla havaittiin enimmillään runsas 2,3 metriä.

Tsunamiaalto eteni Chilen lisäksi Peruun, Ecuadorin, Costa Ricaan, Ranskan Polynesiaan ja Meksikon rannikolle.  Tsunamin raportoitiin osuneen esimerkiksi Juan Fernándezin saarille. Ihmishenkien menetykseltä vältyttiin Ranskan Polynesiassa, jossa tsunamiaalto kohosi neljään metriin. Havaijilla ja Australiassa tsunamiaallot eivät aiheuttaneet vakavia tuhoja.

Järistyksen nostattaman tsunaminvaaran takia annettiin aluksi alueellinen tsunamivaroitus (engl. *warning*), joka koski vain Chileä ja Perua; lisäksi annettiin huomautus (engl. *watch*) tsunamista Ecuadorille.  Pian tämän jälkeen jouduttiin antamaan lähes koko Tyynenmeren laajuinen tsunamivaroitus. Tsunamiaalto ylsi sunnuntaina Venäjälle ja Japaniin, ja myöhemmin samana päivänä varoitus peruttiin.

Chilen valtio myönsi parin päivän kuluttua tapahtumista epäonnistuneensa tsunamista varoittamisessa. Tsunami teki vakavaa tuhoa juuri Chilen rannikon kalastajakylissä.

Kansainvälinen apu
------------------

Euroopan unioni lupasi lähettää humanitaarista apua Chileen. Välittömänä apuna annettiin kolme miljoonaa euroa. YK:n puheenjohtaja Ban Ki-moon esitti suruvalittelut järistyksessä menehtyneitten omaisille.

Chile pyysi kansainvälistä apua kaksi päivää maanjäristyksen tapahduttua. Osa kansainvälisistä järjestöistä kuitenkin lähetti alueelle rahallista apua ja työntekijöitä jo tätä ennen. Punaisen Ristin kansainvälinen liitto päätti 28. helmikuuta lähettää Chileen 205 000 euroa rahallista apua. Chilen Punaisen Ristin vapaaehtoiset auttoivat onnettomuuden uhreja paikan päällä. Punaisen Ristin kansainvälinen liitto julkaisi 2. maaliskuuta maailmanlaajuisen avunpyynnön, jossa se pyysi 4,7 miljoonaa euroa Chilen Punaisen Ristin avustustöiden tukemiseen. Avustusoperaatiossa oli tarkoitus tarjota noin 15 000 järistysalueen asukkaalle avustustarvikkeita, telttoja ja pressuja, sekä varustaa kenttäsairaala.

Suomessa ulkomaankauppa- ja kehitysministeri Paavo Väyrynen päätti 3. maaliskuuta 400 000 euron humanitaarisesta avusta Chileen. Apu koordinoitiin Suomen Punaisen Ristin kautta. Suomen ja Norjan Punaisen Ristin kansalliset yhdistykset lähettivät yhteisen kenttäsairaalan Chileen maanjäristyksessä vaurioita kärsineeseen Temucon kaupunkiin. Sairaalassa oli paikat 50 potilaalle, vuodeosasto, kaksi leikkaussalia ja poliklinikka. Punaisen Ristin avustustarvikevarastot olivat olleet Chilen maanjäristyksen aikaan vähissä massiivisen Haiti-avustusoperaation takia, joten avustustoimintaa Chileen oli vaikea käynnistää. SPR päätti 4. maaliskuuta lähettää Chileen omasta katastrofirahastostaan 150 000 euroa. Se keräsi Suomessa järistyksen uhreille lahjoituksia tilisiirtoina ja lipaskeräyksenä. Muista suomalaisista järjestöistä ainakin World Vision käynnisti avustusoperaation Chileen. Lisäksi Kirkon Ulkomaanapu varautui avun lähettämiseen.

Aiemmat maanjäristykset Chilessä
--------------------------------

Vuonna 1960 tapahtunut Suuri Chilen maanjäristys maan eteläkärjessä oli historian voimakkaimpia maanjäristyksiä (9,5 Mw). Concepciónissa on aikaisemminkin tapahtunut pahoja maanjäristyksiä mm. vuosina 1570, 1751 ja 1835. Ne aiheuttivat myös tsunameja. Santiagossa vakavia tuhoja aiheutti mm. Santiagon maanjäristys 1985. Vuoden 2010 maanjäristys oli Chilen historiassa 30 vuoteen pahin maanjäristys.

Katso myös
----------

* Luettelo Chilen maanjäristyksistä

Lähteet
-------

1. 1 2  M 8.8 - offshore Bio-Bio, Chile *earthquake.usgs.gov*. Viitattu 28.12.2017.
2. 1 2  PTWC:n Tsunamibulletiini numero 5 (2010-02-27) (englanniksi) (Arkistoitu – Internet Archive)
3. 1 2 3  PTWC:n Tsunamibulletiini numero 7 (2010-02-27) (englanniksi)
4. 1 2 3  (Arkistoitu – Internet Archive) PTWC:n Tsunamibulletiini numero 9 (2010-02-27) (englanniksi) (Arkistoitu – Internet Archive)
5. 1 2  PTWC:n Tsunamibulletiini numero 11 (2010-02-27) (englanniksi)
6. 1 2   (Arkistoitu – Internet Archive)
7. 1 2  HS: Yli 120 ihmistä kuollut maanjäristyksen ravisteltua Chileä (Arkistoitu – Internet Archive), viitattu 27.02.2010
8. ↑  Telegraph: Huge earthquake hits Chile, viitattu 27.02.2010
9. 1 2 3  Massive earthquake strikes Chile *BBC - News*.  28.2.2010. Viitattu 11.02.2018.
10. ↑  Estado de SP sente reflexo do terremoto de 8,8 graus registrado no Chile. Viitattu 27.02.2010
11. ↑  Sky News: Tsunami Warnings After Deadly Chile Quake, viitattu 28.02.2010
12. ↑  YLE: Pinera pyysi sotilaallista tukea Chileen, viitattu 29.02.2010
13. 1 2  YLE: Chilessä sotilaat yrittävät hillitä ryöstelyä, viitattu 02.03.2010
14. ↑  HS: Yli 200 vankia karkasi järistyksen rikottua vankilan seinän (Arkistoitu – Internet Archive), viitattu 28.02.2010
15. 1 2  (Arkistoitu – Internet Archive) Reuters Alertnet: Massive earthquake strikes Chile, 122 dead (englanniksi) (Arkistoitu – Internet Archive), viitattu 27.02.2010]
16. 1 2  Chilen järistysalueen levottomuuksissa lähes 200 pidätystä (Arkistoitu – Internet Archive), Helsingin Sanomat, 2.3.2010, viitattu 2.3.2010
17. 1 2 3  YLE: Chile pyytää kansainvälistä apua, viitattu 29.2.2010
18. ↑  UM: Chileen kannattaa olla yhteydessä tekstiviesteillä *Helsingin Sanomat*.  Arkistoitu 2.3.2010. Viitattu 27.02.2010.
19. ↑  IS: Ainakin parikymmentä suomalaista Chilessä tavoittamatta, viitattu 28.02.2010
20. ↑  MTV3: Seitsemän uutiset, 27.02.2010
21. 1 2  Yleisradio, uutiset
22. ↑  ELPAIS.com: Un fuerte terremoto de 8,8 de magnitud causa al menos 78 muertos en Chile, viitattu 27.02.2010
23. ↑  Nelonen: Ranskan Polynesiaan iski nelimetrinen tsunami (Arkistoitu – Internet Archive), viitattu 27.02.2010
24. ↑  PTWC:n Tsunamibulletiini numero 1 (2010-02-27) (englanniksi)
25. ↑  YLE: Tyynenmeren tsunamivaara ohi, viitattu 29.02.2010
26. ↑  EU Business: EU ready to help Chile quake victims: Aid Commissioner, viitattu 27.02.2010
27. ↑  EU Business: World pledges aid to quake-hit Chile, viitattu 27.02.2010
28. ↑  VOA News: International Community Pledges Support for Chile Following Quake, viitattu 27.02.2010
29. ↑  Marie-Françoise Borel: Red Cross and Red Crescent support for Chilean earthquake operation grows  28.2.2010. Geneve:  Punaisen Ristin ja Punaisen Puolikuun yhdistysten kansainvälinen liitto. Viitattu 28.2.2010. (englanniksi)
30. ↑  Chile earthquake: Emergency appeal launched Punaisen Ristin ja Punaisen Puolikuun yhdistysten kansainvälinen liitto. Viitattu 3.3.2010. (englanniksi)
31. ↑  Chilessä on yhä satoja kateissa, apu perille hitaasti.  *Kaleva*, 3.3.2010. Artikkelin verkkoversio. Viitattu 3.3.2010.
32. ↑  SUOMEN SUURLÄHETYSTÖ, Santiago de Chile: Suomen humanitaarinen apu Chileen – SPR:n varustama kenttäsairaala sijoitetaan Temucoon *finland.cl*. Viitattu 28.3.2010.
33. ↑  Real Embajada de Noruega en Santiago: Hospital de campaña facilitado por la Cruz Roja Noruega llegó a Chile *noruega.cl*. Viitattu 28.3.2010.
34. ↑  SPR lähettää kenttäsairaalan Chileen *Helsingin Sanomat*.  15.3.2010.  Arkistoitu 17.3.2010. Viitattu 15.3.2010.
35. ↑  Järjestöillä vaikeuksia käynnistää apua Chileen *YLE Uutiset*. YLE.fi:  YLE. Viitattu 3.3.2010.
36. ↑  550 000 euroa Chilen maanjäristyksen uhrien auttamiseksi  4.3.2010. Suomen Punainen Risti. Viitattu 4.3.2010. [vanhentunut linkki]
37. ↑  World Visionin avustustyö käynnissä Chilessä  2.3.2010. Suomen World Vision.  Arkistoitu 13.3.2010. Viitattu 4.3.2010.
38. ↑  Chilen maanjäristys  1.3.2010. Kirkon Ulkomaanapu. Viitattu 4.3.2010.
39. ↑
40. ↑  SERVICIO SISMOLOGICO UNIVERSIDAD DE CHILE (Arkistoitu – Internet Archive), viitattu 27.02.2010
41. ↑  HS:Chilen järistys vahingoitti 1,5 miljoonaa taloa – uhriluku kasvaa (Arkistoitu – Internet Archive), viitattu 28.02.2010

CommonsCommons
Wikimedia Commonsissa on kuvia tai muita tiedostoja aiheesta **Chilen maanjäristys 2010**.

WikiuutisetWikiuutiset
Wikiuutisissa on aiheeseen liittyvä uutinen: 
***Chilessä magnitudin 8,8 maanjäristys***